# Műszaki specifikáció

# STRAIL típusú gumielemes vasúti átjárókhoz alkatrész-beszerzés

A BKV Zrt. HÉV vonalain kialakított, STRAIL burkolóelemes közúti vasúti átjárók karbantartása során egyes útátjáró elemek, valamint a szerelésükhöz szükséges alkatrészek beszerzése szükséges.

**A szintbeli keresztezések jellemzői:**

 Nyomtávolság: 1435 mm

 Keresztaljak: LM jelű vasbeton aljak, aljtávolság 60 cm

 Leerősítés: Osztott rugalmas (Geo)

 Csatlakozó útburkolat: Aszfalt

**Általános műszaki feltételek:**

Az Ajánlattételhez csatolni kell a hatályos Építőipari Műszaki Engedélyt és a Műszaki Szállítási feltételek megnevezésű dokumentációt.

Amennyiben az Ajánlattevő a termék forgalmazója, csatolni kell a gyártóval történt garanciális megállapodást, a garancia érvényesítése érdekében.

Az Ajánlattételhez csatolni kell a termék részletes műszaki ismertetőjét, valamint a szerelési útmutatót, amelyből egyértelműen megállapítható, hogy:

* a 75o – 90o terjedő keresztezési szögtartomány esetén alkalmasak a beépítésre.
* A 75o vagy annál kisebb keresztezési szög esetén az átjáró burkolati elemei rendelkeznek kiegészítő szerkezettel, amely azok hosszirányú (vasúti vágánytengellyel párhuzamos) elmozdulását megakadályozzák.
* A beszállítandó elemek alkalmasak a vonatkozó műszaki előírások szerinti, előre gyártott vasbeton szegélygerendával és fektető gerendával történő beépítésre.

[A vágányzóna és az útburkolat elhatárolása érdekében –vonatkozó műszaki előírások szerint– a vasúti vágány külső oldalán a vágányzóna-burkoló elemeket előre gyártott vasbeton szegélygerendával és fektető gerendával kell beépíteni.]
A szegélygerenda C70/85 szilárdsági osztályba tartozó betonból készült.

* a közúti és vasúti közlekedés biztonsága érdekében az elemek rendelkeznek vízszintes elmozdulást gátló szerkezettel, valamint olyan szerkezeti kialakításúak, amelyek megakadályozzák a függőleges lépcsőződést és az átjáró teljes hosszában biztosítják az elemek együttdolgozását.

**Beszerzésre kerülő alkatrészek:**

|  |  |
| --- | --- |
| **Ssz.** | **Elemek megnevezése** |
|
| 1. | STRAIL Belső elem 600 mm |
| 2. | STRAIL Külső elem M: 1200 mm |
| 3. | Sínalakbetét |
| 4. | Indítórúd/Középrész 1200 mm  |
| 5. | Feszítőrúd 600 mm |
| 6. | Feszítőrúd 1200 mm |
| 7. | Feszítőrúd 1800 mm |
| 8. | Terelőlemez |
| 9. | Síntalpkengyel |
| 10. | Elmozdulásgátló |
| 11. | STRAIL Beépítő sablon |
| 12. | Racsnis kulcs 500 mm |
| 13. | Szerelőzsír |
| 14. | TOKBAND szalag (fm) |
| 15. | T-Szegélyborda 1200 mm |
| 16. | Fektető-gerenda 1500 mm |
| 17. | STRAIL Beépítő szerszám 600 mm |
| 18. | STRAIL Beépítő szerszám 1200 mm |
| 19. | pedeSTRAIL Belső elem M: 900 mm |
| 20. | pedeSTRAIL Külső elem M: 900 mm |
| 21. | Indítórúd/Középrész pede 900 mm |
| 22. | Indítórúd/Középrész pede 1800 mm |
| 23. | Feszítőrúd pede 900 mm |
| 24. | Feszítőrúd pede 1800 mm |
| 25. | pedeSTRAIL Beépítőszerszám 900 mm |
| 26. | Fellazulás elleni védelem |